open-index/open-wikipedia-markdown huggingface dataset:
Κρατικό Συμβούλιο της Δημοκρατίας των Ουντμούρτ

Το **Κρατικό Συμβούλιο της Δημοκρατίας των Ουντμούρτ **είναι το μονοθάλαμο νομοθετικό σώμα της Ρωσικής Δημοκρατία των Ουντμούρτ. Αρχικά είχε 100 μέλη, που μειώθηκαν στα 90 και αργότερα στα 60 μέλη, τα οποία εκλέγονται από τον λαό κάθε πέντε χρόνια.

Διαδέχτηκε το Ανώτατο Συμβούλιο, το 1994.

Ο σημερινός πρόεδρος του Συμβουλίου είναι ο Βλαντιμίρ Νεβοστρούγιεφ, από τις 16 Απριλίου 2020.

## Πρόεδροι

* Βαλεντίν Τουμπίλοφ (31 Μαρτίου 1992 - Απρίλιος 1995)
* Αλεξάντερ Βολκόφ (19 Απριλίου 1995 - 3 Νοεμβρίου 2000)
* Ιγκόρ Σιμιόνοφ (28 Νοεμβρίου 2000 &#x2013; 6 Απριλίου 2003 και 23 Απριλίου 2003 - 2 Δεκεμβρίου 2007)
* Αλεξάντερ Σαλαβιόφ (11 Δεκεμβρίου 2007 &#x2013; 14 Οκτωβρίου 2012 και 22 Οκτωβρίου 2012 &#x2013; 28 Απριλίου 2013)
* Βλαντιμίρ Νεβοστρούγιεφ (25 Ιουνίου 2013 - 10 Σεπτεμβρίου 2017, επανεξελέγη στις 16 Απριλίου 2020)
* Αλεξέι Πρασόλοφ (26 Σεπτεμβρίου 2017 - 25 Μαρτίου 2020)

## Παραπομπές

Κατηγορία:Περιφερειακά κοινοβούλια της Ρωσίας
Νομοθετικό Συμβούλιο της Εβραϊκής Αυτόνομης Περιφέρειας

Η **Νομοθετική Συνέλευση της Εβραϊκής Αυτόνομης Περιφέρειας** () είναι το μονοθάλαμο περιφερειακό κοινοβούλιο της Εβραϊκής Αυτόνομης Περιφέρειας, ενός ομοσπονδιακού υποκειμένου της Ρωσίας.

## Εκπροσώπηση στο Συμβούλιο της Ομοσπονδίας
Αντόνοφ, Γκενάντι Αλεκεβέιτς (1994-1996)

Βαβίλοφ, Στάνισλαβ Βλαντιμίροβιτς (1996-2007)

Λιστόφ, Μπόρις Παβλόβιτς (2007-2009)

Jabarov Vladimir Mikhailovich-Πρώτος Αναπληρωτής Πρόεδρος της Επιτροπής Διεθνών Υποθέσεων του Συμβουλίου Ομοσπονδίας (από το 2009 έως σήμερα)

## Παραπομπές


Κατηγορία:Πολιτική της Ρωσίας
Κατηγορία:Ρωσία-επέκταση
Κατηγορία:Περιφερειακά κοινοβούλια της Ρωσίας
Μέτε-Μάριτ της Νορβηγίας

Η **Μέτε-Μάριτ της Νορβηγίας** (νορβηγικά: *Mette-Marit, Kronprinsesse av Norge*, γεννημένη ως Μέτε-Μάριτ Τίεσεμ Χόιμπι, *Mette-Marit Tjessem Høiby*, Κρίστιανσαντ, 19 Αυγούστου 1973) είναι η σύζυγος του Πρίγκιπα Χάακον, διαδόχου και φυσικού κληρονόμου του θρόνου της Νορβηγίας.

## Πρώιμη ζωή
[180px|left|thumb|Η Πριγκίπισσα Διαδόχου Μέτε-Μάριτ και ο Διάδοχος Πρίγκιπας Χάακον στο γάμο της [Βικτώρια της Σουηδίας|Διαδόχου Πριγκίπισσας Βικτώρια της Σουηδίας το 2010.]]
Γεννήθηκε το 1973 στο Κρίστιανσαντ της Νορβηγίας. Κόρη του Σβέν Όλαφ Χόιμπι, ο οποίος εργάστηκε ως δημοσιογράφος σε τοπική εφημερίδα και της Μάριτ Τίεσεμ. 

Οι γονείς της χώρισαν και ο πατέρας της αργότερα παντρεύτηκε την Ρενάτα Μπάρσγκορντ. Έχει μια αδελφή και δύο μεγαλύτερους αδελφούς, μεταξύ των οποίων και τον Περ Χόιμπι, Διευθύνων Σύμβουλο του γραφείου PR First House. Ο ετεροθαλής αδελφός της, Τρόντ Μπέρντσεν, από τον δεύτερο γάμο της μητέρας της με τον Ρόλφ Μπέρντσεν, έχασε τη ζωή του στις Τρομοκρατικές επιθέσεις της Νορβηγίας το 2011. 

Όταν ανακοινώθηκε ο αρραβώνας μεταξύ του Διαδόχου Πρίγκιπα Χάακον και της Μέτε-Μάριτ, ορισμένοι Νορβηγοί αισθάνονταν ότι η επιλογή της συζύγου του Διαδόχου Πρίγκιπα ήταν αμφίβολη, από την προηγούμενη κοινωνικοποίηση της Μέτε-Μάριτ, σε ένα περιβάλλον "όπου τα φάρμακα ήταν άμεσα διαθέσιμα". Τη στιγμή του αρραβώνας τους, η Μέτε-Μάριτ ήταν μία ανύπαντρη μητέρα με ένα γιο, τον Μάριους Μπόργκ Χόιμπι, γεννημένος στις 13 Ιανουαρίου 1997. Ο γιος της προκάλεσε πιθανό κίνδυνο ασφαλείας το 2012 στην βασιλική οικογένεια λόγω της ανάρτησης φωτογραφιών του τόπου, όπου βρισκόταν η οικογένεια στο διαδίκτυο.

Η Μέτε-Μάριτ φέρεται ως χρήστης των κοινωνικών μέσων δικτύωσης και φημολογείται ότι η βασιλική οικογένεια δεν μπορεί να ακολουθήσει τις οδηγίες για να απέχουν από την αποκάλυψη προσωπικών πληροφοριών στα κοινωνικά μέσα μαζικής ενημέρωσης.

Το ζευγάρι παντρεύτηκε στις 25 Αυγούστου 2001 στον Καθεδρικό Ναό του Σωτήρος στο Όσλο. Μετά το γάμο της, απέκτησε τον τίτλο, της *Βασιλικής Υψηλότητας Η Διάδοχος Πριγκίπισσα της Νορβηγίας*.

Η Μέτε-Μάριτ και ο Χάακον απέκτησαν μια κόρη και ένα γιό:
*την Πριγκίπισσα Ίνγκριντ Αλεξάνδρα (2004-)
*τον Πρίγκιπας Σβέρε Μάγκνους (2005-)

## Τίτλοι

***19 Αυγούστου 1973 - 25 Αυγούστου 2001**: Δεσποινίς Μέτε-Μάριτ Τίεσεμ Χόιμπι
***25 Αυγούστου 2001 - έως σήμερα**: *Η Βασιλική Υψηλότητα* Η Διάδοχος Πριγκίπισσα της Νορβηγίας

## Παραπομπές

Κατηγορία:Οίκος του Γκλύξμπουργκ
Κατηγορία:Διάδοχοι της Νορβηγίας
Κατηγορία:Πριγκίπισσες της Νορβηγίας
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Μακρυρράχη Μαγνησίας

Η **Μακρυρράχη** είναι χωριό του Δήμου Ζαγοράς-Μουρεσίου στην Περιφερειακή Ενότητα Μαγνησίας και την Περιφέρεια Θεσσαλίας. Σύμφωνα με την Απογραφή του 2011, έχει πληθυσμό 609 κατοίκους. Βρίσκεται σε υψόμετρο περίπου 300 μέτρων, στο ανατολικό Πήλιο, και απέχει 44 χιλιόμετρα από τον Βόλο και 20 χιλιόμετρα από το χιονοδρομικό κέντρο Πηλίου. Στην Τοπική Κοινότητα Μακρυρράχης υπάγονται τα χωριά Άγιοι Σαράντα και Καράβωμα.

Μέχρι το 1655, το χωριό ήταν αφιερωμένο στη Σουλτάνα Ασμάν Χανούμ, οπότε μετετράπη σε βακούφι. Η Μακρυρράχη ήκμασε οικονομικά χάρη στην καλλιέργεια μεταξοσκωλήκων και την κατασκευή σκουτιών. Η ακμή του χωριού συνεχίστηκε μέχρι τις αρχές του 20ού αιώνα. Στα τέλη του 19ου αιώνα, ο Γεώργιος Κανισκέρης διέθεσε σημαντικά ποσά για κοινωφελή έργα στο χωριό με τα οποία συνέβαλε στην ανάπτυξη του χωριού του και της ευρύτερης περιοχής του. Το κτίριο του «Κανισκέρειου Κληροδοτήματος» έχει χαρακτηριστεί μνημείο, διότι αποτελεί αξιόλογο και αντιπροσωπευτικό δείγμα της παραδοσιακής αρχιτεκτονικής του Πηλίου των μέσων του 19ου αιώνα, με ιδιαίτερα αρχιτεκτονικά, μορφολογικά και τυπολογικά στοιχεία και, μαζί με τα υπόλοιπα κτίσματα του οικισμού, συνθέτει ένα οικιστικό σύνολο υψίστης αρχιτεκτονικής και πολεοδομικής αξίας.

Η κεντρική εκκλησία του χωριού είναι αφιερωμένη στον Άγιο Ιωάννη τον Πρόδρομο.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Ροζέ Γκυγιεμέν

Ο **Ροζέ Σαρλ Λουί Γκυγιεμέν** (*Roger Charles Louis Guillemin*, γενν. 11 Ιανουαρίου 1924) είναι Γάλλοαμερικανός ιατρός ενδοκρινολόγος, που τιμήθηκε με το Βραβείο Νόμπελ Φυσιολογίας και Ιατρικής το 1977 για τις έρευνές του επί των νευροορμονών, μαζί με τον Άντριου Σάλι (το άλλο μισό του Βραβείου δόθηκε στη Ρόζαλυν Σάσμαν Γιάλοου).

## Βιογραφικά στοιχεία
Ο Ροζέ Γκυγιεμέν γεννήθηκε στη Ντιζόν και σπούδασε στο Πανεπιστήμιο της Βουργουνδίας, ενώ πήρε το πτυχίο της ιατρικής από την Ιατρική Σχολή του Πανεπιστημίου της Λυών το 1949. Στη συνέχεια πήγε στον Καναδά, για να συνεργασθεί με τον Χανς Ζέλυε στο Ινστιτούτο Πειραματικής Ιατρικής και Χειρουργικής στο Πανεπιστήμιο του Μόντρεαλ, από όπου πήρε το διδακτορικό του το 1953. Το ίδιο έτος εγκαταστάθηκε στις ΗΠΑ και άρχισε να εργάζεται στο Κολέγιο Ιατρικής Baylor, στο Χιούστον. Το 1965 έγινε Αμερικανός πολίτης. Το 1970 βοήθησε στην ίδρυση του Ινστιτούτο Σολκ στην Λα Χόια (Καλιφόρνια), όπου εργάσθηκε μέχρι τη συνταξιοδότησή του το 1989.

Οι Γκυγιεμέν και Άντριου Βίκτορ Σάλι ανεκάλυψαν τις χημικές δομές της TRH και της GnRH σε ξεχωριστά εργαστήρια. Η διαδικασία της ανακαλύψεως αυτής όπως έγινε στο εργαστήριο του Ροζέ Γκυγιεμέν είναι το θέμα μιας μελέτης από τους Μπρυνό Λατούρ και Στηβ Γούλγκαρ, που εκδόθηκε υπό τον τίτλο *Laboratory Life*.

## Τιμητικές διακρίσεις
* Μέλος της αμερικανικής Εθνικής Ακαδημίας Επιστημών (1974)
* Διεθνές Βραβείο Ιδρύματος Gairdner (1974)
* Βραβείο Βασικής Ιατρικής Έρευνας Άλμπερτ Λάσκερ (1975)
* Βραβείο Ιατρικής Dickson (1976)
* Βραβείο Ιατρικών Επιστημών Passano (1976)
* Εθνικό Μετάλλιο Επιστήμης (1976)
*  Μέλος της Αμερικανικής Ακαδημίας Τεχνών και Επιστημών (1977)
* Βραβείο Νόμπελ Φυσιολογίας και Ιατρικής (1977)

## Βιβλία
* 

## Παραπομπές


## Εξωτερικοί σύνδεσμοι
* Αυτοβιογραφία στον ιστότοπο των Βραβείων Νόμπελ
* Ιστοσελίδα στο Ινστιτούτο Σολκ  (με φωτογραφία)

Κατηγορία:Γάλλοι ενδοκρινολόγοι
Κατηγορία:Αμερικανοί ενδοκρινολόγοι
Κατηγορία:Γάλλοι νευροεπιστήμονες
Κατηγορία:Αμερικανοί νευροεπιστήμονες
Κατηγορία:Γάλλοι πανεπιστημιακοί
Κατηγορία:Αμερικανοί πανεπιστημιακοί
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γάλλοι νομπελίστες
Κατηγορία:Αμερικανοί νομπελίστες
Κατηγορία:Μέλη της Ακαδημίας Επιστημών (Γαλλία)
Χάακον Ε΄ της Νορβηγίας

O **Χάακον Ε΄ της Νορβηγίας** ή **Χάακον Ε΄ Μάγκνουσον** (*Håkon V Magnusson*, 10 Απριλίου 1270 - Μπέργκεν, 8 Μαΐου 1319), βασιλιάς της Νορβηγίας (1299 - 1319) ήταν ο νεώτερος επιζήσας γιος του Μάγκνους ΣΤ΄ της Νορβηγίας και της Ίνγκεμποργκ της Δανίας, μέσω της μητέρας του ήταν εγγονός του Ερρίκος Δ΄ της Δανίας και της Γιούττας της Σαξονίας. Το 1273 ο μεγαλύτερος αδελφός του Έρικ ονομάστηκε συμβασιλέας από τον πατέρα τους Μάγκνους ενώ στον ίδιο δόθηκε ο τίτλος του «*δούκα της Νορβηγίας*», με τον θάνατο του πατέρα τους (1280) διάδοχος ορίστηκε ο μεγαλύτερος αδελφός του Έρικ Β΄ της Νορβηγίας, ο ίδιος ο Χάακον διοικούσε μια μεγάλη περιοχή γύρω από το Όσλο και το Σταβάνγκερ στα νοτιοδυτικά υπό την ψιλή κυριότητα του αδελφού του,  με τον θάνατο του μεγαλύτερου αδελφού του Έρικ χωρίς απογόνους (1299) τον διαδέχθηκε στον θρόνο της Νορβηγίας.

## Σχέσεις με τη Δανία

Παντρεύτηκε σε πρώτο του γάμο (1295) την Ισαβέλλα, κόρη του Ιωάννη Α΄, κόμητος του Τχουανί αλλά πέθανε (1297) χωρίς να αποκτήσουν παιδιά, παντρεύτηκε στη συνέχεια σε δεύτερο γάμο του την Ευφημία, κόρη του Βιτσλάβου Β΄, πρίγκιπα του Ρουγκέν (1299) με την οποία απέκτησε το μοναδικό νόμιμο παιδί του την Ίνγκεμποργκ Χάακονσνταττερ η οποία παντρεύτηκε τον Σουηδό πρίγκιπα από τον βασιλικό Οίκο του Μπγιέλμπο Ερρίκος του Σέντερμανλαντ και απέκτησε τον Μάγκνους Δ΄ της Σουηδίας βασιλιά της Σουηδίας και της Νορβηγίας.  Ο Χάακον Ε΄ της Νορβηγίας είχε άλλη μια κόρη την Αγνή Χάακονσνταττερ.  Την περίοδο της βασιλείας του Χάακον Ε΄ το Όσλο άρχισε να αναλαμβάνει όλο και περισσότερες κυβερνητικές εξουσίες αν και δεν ανακηρύχθηκε ακόμα επίσημα σε πρωτεύουσα της Νορβηγίας, ο Χάακον έχτισε τα κάστρα του Ακένσους και του Μπόχους. Την περίοδο της βασιλείας του άρχισε να αναβιώνει ξανά ο πόλεμος με τη Δανία τον οποίο είχε κηρύξει ο αδελφός του αλλά τελικά έκλεισε ειρήνη (1309) η οποία σήμανε το τέλος των Δανο-Νορβηγικών πολέμων. Στην εσωτερική του πολιτική ήταν εξαιρετικά δυναμικός και ενεργητικός περιορίζοντας τη δύναμη των ευγενών και αυξάνοντας τη δύναμη της βασιλικής εξουσίας. Τον διαδέχθηκε ο από κόρη του εγγονός Μάγκνους Δ΄ της Σουηδίας με κηδεμόνα την κόρη του Ίνγκεμποργκ επειδή ήταν μόλις 3 ετών, ο Χάακον Ε΄ της Νορβηγίας τάφηκε στον ναό της Αγίας Μαρίας στο Όσλο, τα υπολείμματα του ιδίου και της συζύγου του Ευφημίας αποκαλύφτηκαν στις ανασκαφές στο κάστρο του Ακέρσους. 

## Οικογένεια
Από τη σχέση του με τη Γκρο Σίγκουρντσντατερ απέκτησε ένα φυσικό τέκνο:
* (νόθη) Αγνή 1290-1319, παντρεύτηκε τον Χάβτορε Γιόνσον βαρόνο και είχε δύο γιους.

Παντρεύτηκε το 1295 πρώτα την Ισαβέλλα, κόρη του Ιωάννη Α΄ κόμη του Ζουανύ. Δεν απέκτησε απογόνους.

Το 1297 απεβίωσε η Ισαβέλλα και ο Χάακον Ε΄ έκανε δεύτερο γάμο το 1299 με την Ευφημία των Βίτσλαβ, κόρη του Βίτσλαβ Β΄ πρίγκιπα του Ρύγκεν και είχε τέκνο:
* Ίνγκεμποργκ 1301-1361, παντρεύτηκε πρώτα τον Έρικ των Μπγιέλμπο δούκα του Σάντερμανλαντ και μετά τον Κνουτ Πόρσε δούκα του Χάλαντ.

## Παραπομπές



## Εξωτερικοί σύνδεσμοι

*Ίνγκεμποργκ Χάακονσνταττερ
*Αγνή Χάακονσνταττερ
*Χάακον Μάγκνουσον

Χαακον 5
Κατηγορία:Οίκος του Σβερ
Χλωριούχο βισμούθιο

Το **χλωριούχο βισμούθιο** (γνωστό και ως «βούτυρο του βισμουθίου») είναι ανόργανη χημική ένωση, άλας του βισμουθίου με χημικό τύπο **BiCl<sub>3</sub>**. Αποτελεί συνηθισμένη πηγή του ιόντος Bi3+. Στον κρύσταλλό του, αλλά και ως αέριο, το μόριό του υιοθετεί μια πυραμιδική δομή, σε συμφωνία με τη θεωρία VSEPR.

## Παρασκευή
Το χλωριούχο βισμούθιο μπορεί να παρασκευασθεί με απευθείας σύνθεση, περνώντας αέριο χλώριο πάνω από βισμούθιο:

:2 Bi + 3 Cl2 → 2 BiCl3

Επίσης, διαλύοντας βισμούθιο σε «βασιλικό νερό», εξατμίζοντας το διάλυμα για να πάρουμε BiCl3·2H2O, το οποίο μπορεί να αποσταχθεί για να σχηματίσει το άνυδρο BiCl3.

Μπορεί επίσης να παρασκευασθεί προσθέτοντας υδροχλωρικό οξύ σε τριοξείδιο του βισμουθίου και εξατμίζοντας το διάλυμα:

:Bi2O3 + 6 HCl → 2 BiCl3 + 3 H2O

## Δομή
Στην αέρια φάση το μόριο του BiCl3 έχει σχήμα πυραμίδας με γωνία Cl-Bi-Cl ίση με 97,5 μοίρες και μήκος δεσμού 242 pm. Στη στερεά κατάσταση το κάθε άτομο Bi έχει τρεις εγγύτατους γείτονες σε απόσταση 250 pm, δύο σε 324 pm και τρία σε μέση απόσταση 336 pm Αυτή η δομή είναι παρόμοια με εκείνη του AsCl<sub>3</sub>, του AsBr3, του SbCl<sub>3</sub> και του SbBr3.

## Χημικές ιδιότητες
Το χλωριούχο βισμούθιο υδρολύεται εύκολα σε οξυχλωριούχο βισμούθιο (BiOCl):

: +  +  → BiOCl (s) + 2 

Αυτή η αντίδραση μπορεί να αναστραφεί προσθέτοντας ένα οξύ, όπως το υδροχλωρικό.

Η αντίδραση του στερεού BiCl3 με υδρατμούς σε θερμοκρασίες κάτω των 50&nbsp;°C παράγει μονοένυδρο χλωριούχο βισμούθιο, BiCl3.H2O.

Το χλωριούχο βισμούθιο είναι οξειδωτικός παράγοντας, αναγόμενος εύκολα σε μεταλλικό βισμούθιο από αναγωγικούς παράγοντες.

### Οξύ κατά Lewis
Σε αντίθεση με την αναμενόμενη συμμόρφωση με τον χαρακτήρα από τον περιοδικό πίνακα, το BiCl3 είναι οξύ κατά Lewis, σχηματίζοντας ποικιλία κρυσταλλικών μορφωμάτων, όπως το [BiCl6]3− , κάτι που παραβιάζει ισχυρά τον κανόνα συμπλήρωσης της στιβάδας σθένους. Επιπλέον, η οκταεδρική δομή αυτής της κρυσταλλικής μονάδας δεν ακολουθεί τις προβλέψεις της θεωρίας VSEPR, καθώς το μοναχικό ζεύγος στο βισμούθιο είναι απροσδόκητα στερεοχημικώς αδρανές. Το διανιονικό σύμπλεγμα [BiCl5]2− ωστόσο, υιοθετεί την αναμενόμενη δομή τετραγωνικής πυραμίδας.





### Οργανική κατάλυση
Το χλωριούχο βισμούθιο χρησιμεύει ως καταλύτης στην οργανική σύνθεση. Ειδικότερα, καταλύει την αντίδραση Michael και την αντίδραση Mukaiyama-αλδόλης. Η προσθήκη ιωδιούχων αλάτων άλλων μετάλλων αυξάνει την καταλυτική του δράση.

## Ασφάλεια
Το χλωριούχο βισμούθιο είναι τοξικό. Προκαλεί ερεθισμό στο γαστρεντερικό και στο αναπνευστικό σύστημα. Η παρατεταμένη επαφή του με το δέρμα προκαλεί εγκαύματα.

## Παραπομπές


Κατηγορία:Ενώσεις βισμουθίου
Κατηγορία:Χλωρίδια
Σπύρος Ορνεράκης

Ο **Σπύρος Ορνεράκης** (γενν. Χανιά, Κρήτη, το 1942) είναι Έλληνας γελοιογράφος και εικονογράφος. Σπούδασε διακόσμηση και σκηνογραφία στην Αθήνα, ενώ απασχολήθηκε επί σειρά ετών ως γραφίστας σε διάφορες ιδιωτικές επιχειρήσεις. Το 1972 άρχισε συνεργασία με το περιοδικό Ταχυδρόμος δημοσιεύοντας πολιτικά σκίτσα, ενώ παράλληλα εργαζόταν ως τακτικός γελοιογράφος για λογαριασμό των εφημερίδων Τα Νέα και Το Βήμα. Το 1974 ένα σχέδιό του που αφορούσε στο δημοψήφισμα για τη μορφή του Πολιτεύματος, έκανε ιδιαίτερη αίσθηση. Από τη μεταπολίτευση και έπειτα, εργάσθηκε σαν μόνιμος σκιτσογράφος στην εφημερίδα “Καθημερινή”. Ακολούθησαν πολλές συνεισφορές του σε ελληνικά έντυπα και εφημερίδες. Απασχολήθηκε επίσης σαν σκηνογράφος τόσο στο θέατρο, όσο και την τηλεόραση. Το 1975 τιμήθηκε με το 2ο βραβείο της παγκόσμιας έκθεσης γελοιογραφίας. Έχει καλύψει σημαντικά γεγονότα της επικαιρότητας, όπως τη δίκη των πρωταιτίων της στρατιωτικής δικτατορίας (1975), τη «δίκη Κοσκωτά» (1991), τη δίκη της «17 Νοέμβρη» (2003) κ.α. Το 2006 έλαβε βραβείο του Ιδρύματος Μπότση. Είναι ιδιοκτήτης σχολής σχεδίου.

## Παραπομπές


Κατηγορία:Έλληνες γελοιογράφοι
Μίμα Γιαούσοβετς

Η **Μίμα Γιαούσοβετς** (*[[λατινικό αλφάβητο]]: Mima Jaušovec*) γεννημένη στις 20 Ιουλίου 1965 στο Μάριμπορ της τότε Γιουγκοσλαβίας, είναι πρώην Γιουγκοσλάβα, σήμερα πολιτογραφημένη Σλοβένισα, αθλήτρια της αντισφαίρισης. Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως τη διάλυση της.

Έκανε σπουδαία καριέρα στο Ρολάν Γκαρός, στο απλό ήταν πρώτη το 1977 νικώντας στον τελικό τη Φλορέντσα Μιχάι με 6-2, 6-7, 6-1, δεύτερη το 1978 όπου ηττήθηκε από τη Βιρτζίνια Ρουζίτσι και το 1983 χάνοντας από την Κρις Έβερτ. Στο διπλό μεικτό ήταν πρώτη το 1978 με συμπαίκτρια τη Βιρτζίνια Ρουζίτσι.

Ήταν πρώτη το 1978 στο Γερμανικό Όπεν και το Ιταλικό Όπεν του 1976. Η ενεργή σταδιοδρομία της στην αντισφαιριση ξεπέρασε τα 15 χρόνια, από το 1973 έως το 1988. Σήμερα είναι επικεφαλής εκλέκτορας της εθνικής γυναικείας ομάδας αντισφαίρισης της Σλοβενίας. Ήταν ανεπιτυχώς υποψήφια της "Φιλελεύθερης Δημοκρατίας της Σλοβενίας" για τις εκλογές του Ευρωπαϊκού Κοινοβουλίου το 2004.

Αγωνίστηκε με τη Γιουγκοσλαβία στα Φεντ Καπ 1973, 1975, 1976, 1978, 1979, 1980, 1981, 1984, 1985 και το 1989 με ρεκόρ 19 νίκες και 18 ήττες.

## Παραπομπές

Κατηγορία:Γιουγκοσλάβες αθλήτριες της αντισφαίρισης
Κατηγορία:Σλοβένοι πολιτικοί
Κατηγορία:Νικητές Γαλλικού Όπεν
Ντίνα Μαυρίδου

Η **Ντίνα Μαυρίδου** (γεννηθείσα την 1 Αυγούστου 1970) είναι πρώην κολυμβήτρια και διεθνής πολίστρια του Εθνικού Πειραιά. Είναι το μικρότερο παιδί της τρίτεκνης οικογένειάς της.

## Σύντομη βιογραφία
Ξεκίνησε το κολύμπι στην ομάδα του Εθνικού Πειραιά και σύντομα διακρίθηκε.

Από το 1979 έως το 1987 υπήρξε χρυσή, αργυρή και χάλκινη πρωταθλήτρια στα 100 και 200 μέτρα ύπτιο, καθώς και στο ελεύθερο 50, 100 και 200 μέτρων του ελληνικού πρωταθλήματος.

Έπειτα την κέρδισε ο χώρος της υδατοσφαίρισης και υπήρξε βασικό μέλος της Εθνικής ομάδας Υδατοσφαίρισης την περίοδο 1988-1996. Από το 1988 έως το 1990 ήταν Χρυσή πρωταθλήτρια, ενώ από το 1991 έως το 1996 ήταν Ασημένια και χάλκινη πρωταθλήτρια.

## Προσωπική ζωή
Ήταν παντρεμένη με τον πολίστα Επαμεινώνδα (Νώντα) Σαμαρτζίδη ο οποίος έχασε την ζωή του στις 22 Ιουνίου 1996, κάνοντας υποβρύχιο ψάρεμα στην Επίδαυρο. Έχει δύο παιδιά, τον Κωνσταντίνο και τη Λυδία.

Κατηγορία:Ελληνίδες υδατοσφαιρίστριες
Κατηγορία:Έλληνες αθλητές της κολύμβησης
Κατηγορία:Υδατοσφαιρίστριες Εθνικού Πειραιώς
Κατηγορία:Υδατοσφαιρίστριες Εθνικής Ελλάδας
Τσικαλαριά Χανίων

Ως **Τσικαλαριά Χανίων** αναφέρονται οι οικισμοί:

* Τσικαλαριά Κισσάμου Χανίων, οικισμός του δήμου Κισσάμου.
* Τσικαλαριά Κυδωνίας Χανίων, οικισμός του δήμου Χανίων.
Θειικό νικέλιο

Το **θειικό νικέλιο** αναφέρεται συνήθως στην ένυδρη ανόργανη χημική ένωση, άλας του νικελίου, με τον μοριακό χημικό τύπο **NiSO<sub>4</sub>(H<sub>2</sub>O)<sub>6</sub>**. Αυτό το πολύ ευδιάλυτο στο νερό βαθυγάλαζο άλας παράγεται σε βιομηχανική κλίμακα (περίπου 40 χιλιάδες τόνοι το έτος 2005), χρησιμοποιούμενο κυρίως για τον γαλβάνωση του νικελίου.

Το 2005–2006 το θειικό νικέλιο ήταν το κορυφαίο αλλεργιογόνο σε δερματικές δοκιμές (19,0%).

## Δομές
Τουλάχιστον επτά θειικά άλατα του (δισθενούς) νικελίου είναι γνωστά. Αυτά διαφέρουν μόνο στον βαθμό ενυδατώσεώς τους ή στη μοριακή δομή τους.

Το πιο συνηθισμένο, το εξάυδρο θειικό νικέλιο, κρυσταλλώνεται σε τετραγωνικούς κρυστάλλους από υδατικό διάλυμα σε θερμοκρασίες μεταξύ 30,7 και 53,8&nbsp;°C. Κάτω από τους 30,7 βαθμούς κρυσταλλώνεται επτάυδρο θειικό νικέλιο, ενώ πάνω από τους 53,8 βαθμούς σχηματίζεται εξάυδρο, αλλά στο ορθορομβικό κρυσταλλικό σύστημα. Η λευκοκίτρινη άνυδρη μορφή, **NiSO<sub>4</sub>**, είναι στερεό που σπανίως το συναντάμε στο εργαστήριο. Παράγεται με τη θέρμανση των ένυδρων μορφών πάνω από τους 330&nbsp;°C. Σε ακόμα υψηλότερες θερμοκρασίες, διασπάται προς οξείδιο του νικελίου.

Μετρήσεις με κρυσταλλογραφία ακτίνων Χ δείχνουν ότι το NiSO4·6H2O αποτελείται από οκταεδρικά ιόντα [Ni(H2O)6]2+, τα οποία είναι δεσμευμένα με δεσμούς υδρογόνου με τα θειικά ιόντα. Η διάλυση του άλατος στο νερό δίνει διαλύματα που περιέχουν το υδρομεταλλικό σύμπλοκο [Ni(H2O)6]2+.

*`Ολες* οι μορφές του θειικού νικελίοu είναι παραμαγνητικά υλικά.

## Παραγωγή και χρήσεις
Το άλας παράγεται συνήθως ως παραπροϊόν τεχνικών εξαγωγής χαλκού. Παράγεται επίσης από τη διάλυση μεταλλικού νικελίου ή οξειδίων του σε θειικό οξύ.

Υδατικά διαλύματα θειικού νικελίοu αντιδρούν με ανθρακικό νάτριο δίνοντας ως ίζημα ανθρακικό νικέλιο, μια πρόδρομη ένωση για την παρασκευή καταλυτών και βαφών βασισμένων στο νικέλιο. Η προσθήκη θειικού αμμωνίου σε πυκνά υδατικά διαλύματα θειικού νικελίοu προκαλεί τη δημιουργία και καθίζηση Ni(NH4)2(SO4)2·6H2O. Αυτό το κυανό στερεό είναι ανάλογο με το άλας του Mohr, Fe(NH4)2(SO4)2·6H2O.

Το θειικό νικέλιο χρησιμοποιείται και στα εργαστήρια χημείας και βιοχημείας. Οι στήλες για τη σήμανση πολυϊστιδίνης αναδημιουργούνται με χρήση θειικού νικελίοu. Υδατικά διαλύματα NiSO4·6H2O και άλλων ένυδρων μορφών αντιδρούν με την αμμωνία δίνοντας [Ni(NH3)6]SO4 και με την αιθυλενοδιαμίνη δίνοντας [Ni(H2NCH2CH2NH2)3]SO4. Η τελευταία ένωση χρησιμοποιείται περιστασιακά ως βαθμονομητής σε μετρήσεις μαγνητικής επιδεκτικότητας, επειδή δεν έχει τάση να ενυδατώνεται.

## Στη φύση
Το θειικό νικέλιο συναντάται στο σπάνιο ορυκτό ρετγκερσίτη, στην εξάυδρη μορφή του.

## Παραπομπές


Κατηγορία:Ενώσεις νικελίου
Κατηγορία:Άλατα
Κατηγορία:Ενώσεις θείου
Συκή Μαγνησίας

H **Συκή** είναι χωριό του δήμου Νοτίου Πηλίου της περιφερειακής ενότητας Μαγνησίας, στην περιφέρεια Θεσσαλίας. Σύμφωνα με την απογραφή του 2011, έχει 477 κατοίκους. Βρίσκεται 38 χιλιόμετρα νοτιοανατολικά του Βόλου, σε υψόμετρο 290 μέτρων, με θέα προς το Αιγαίο και τις Σποράδες.

## Πληθυσμιακή εξέλιξη
Πορεία του πληθυσμού σύμφωνα με τις απογραφές:

## Αυτοδιοικητική ιστορία
Από τη σύστασή της (1912) η κοινότητα ανήκε στον νομό Λαρίσης. Το 1942 υπήχθη στον νομό Μαγνησίας και λειτούργησε ως την κατάργησή της, το 1997. 
Πρόεδροι της Κοινότητας Συκής διετέλεσαν οι:
 

## Μονή Τιμίου Προδρόμου
Κοντά στο χωριό βρίσκεται η Μονή Τιμίου Προδρόμου Συκής. Η μονή ιδρύθηκε το έτος 1795. Κατασκευάστηκε από τον λαϊκό αρχιτέκτονα του Πηλίου, Δήμο Ζουπανιώτη. Ανακαινίσθηκε το 1839. Το καθολικόν είναι τρίκογχο, αθωνίτικου τύπου. Από την τετραπλεύρο μονή σώζεται η ανατολική πτέρυγα και το ήμισυ περίπου της βόρειας. Το 1823, κατά τη διάρκεια της επανάστασης του 1821, το χωριό καταστράφηκε από τους Τούρκους και ερήμωσε για μια χρονική περίοδο.

## Παραπομπές

Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Νοτίου Πηλίου
Ίνγκριντ Αλεξάνδρα της Νορβηγίας

Η **Ίνγκριντ Αλεξάνδρα της Νορβηγίας** (Νορβηγικά: *Ingrid Alexandra av Norge*, 21 Ιανουαρίου 2004 -) είναι το μεγαλύτερο παιδί του Διαδόχου Πρίγκιπα Χάακον και δεύτερη στη σειρά της γραμμής διαδοχής του Νορβηγικού θρόνου. Αναμένεται να γίνει η δεύτερη γυναίκα μονάρχης της Νορβηγίας, μετά τη Βασίλισσα Μαργαρίτα από τον 15ο αιώνα.

## Γέννηση
Γεννήθηκε στις 21 Ιανουαρίου 2004 στις 09:13 π.μ. (ώρα Όσλο) στο Πανεπιστημιακό Νοσοκομείο Ρικσοσπιτάλετ του Όσλο. Είναι το πρώτο παιδί του Διαδόχου Πρίγκιπα Χάακον, κληρονόμου του θρόνου και δεύτερη εγγόνη του βασιλιά Χάραλντ Ε΄ και της βασίλισσας Σόνια. 

Η μητέρα της, η Διάδοχος Πριγκίπισσα Μέτε-Μάριτ, έχει ένα γιο, τoν Μάριους Μπόργκ Χόιμπι, γεννημένο το 1997 από μια προηγούμενη σχέση της. Μετά τη γέννηση της, η βασιλική οικογένεια γνώρισε μια άνοδο της δημοτικότητας της.

Στις 17 Απριλίου 2004 η Ίνγκριντ Αλεξάνδρα βαφτίστηκε από τον επίσκοπο Γκούναρ Στόλσετ στο παρεκκλήσι του Βασιλικού Παλατιού του Όσλο. Νονοί της ήταν ο παππούς της, βασιλιάς Χάραλντ Ε΄, η θεία της, Πριγκίπισσα Μάρθα Λουίζα, ο Διάδοχος Πρίγκιπας της Δανίας, η Διάδοχος Πριγκίπισσα της Σουηδίας, ο Πρίγκιπας των Αστουριών και η γιαγιά της Μάριτ Τίεσεμ. Ο Διάδοχος Πρίγκιπας της Δανίας και ο Πρίγκιπας των Αστουριών, δεν ήταν σε θέση να παρευρεθούν στην βάφτιση λόγω των αντίστοιχων γάμων τους και είχαν προγραμματιστεί να λάβουν χώρα μέσα σε ένα μήνα από την βάφτιση.

## Τίτλοι
***21 Ιανουαρίου 2004 - έως σήμερα**: *Η Βασιλική Υψηλότητα* Πριγκίπισσα Ίνγκριντ Αλεξάνδρα της Νορβηγίας

### Τιμητικές διακρίσεις
**Νορβηγικές**
* : Παραλήπτρια Μεταλλίου του Ασημένιου Ιωβηλαίου του Βασιλιά Χάραλντ Ε΄
* : Μεγαλόσταυρος του Τάγματος του Αγίου Όλαφ (21 Ιανουαρίου 2022)
* 🇩🇰Δανία: Μεγαλόσταυρος του Τάγματος του Ελέφαντα (21 Ιανουαρίου 2022)

## Πρόγονοι

## Παραπομπές

## Εξωτερικοί σύνδεσμοι
*Official website of the Royal House of Norway
*Video from NRK of the baptism of the Princess (NRK), 17 April 2004 

|-
|colspan=3|**Γραμμή διαδοχής**
|-

|-

|-

Ινγκριντ Αλεξανδρα
Κατηγορία:Πριγκίπισσες της Νορβηγίας
Αλεξάντερ Ρόσι

Ο **Αλεξάντερ Ρόσι** (γεν στο Άουμπερν της Καλιφόρνια στις 25 Σεπτεμβρίου του 1991) είναι Αμερικανός οδηγός αγώνων. Στη Φόρμουλα 1 αγωνίστηκε το 2015 στα Γκραν Πρι Σιγκαπούρης, Ιαπωνίας, ΗΠΑ, Μεξικού και Βραζιλίας όπου αντικατέστησε τον Ισπανό οδηγό της ομάδας Manor Marussia Ρομπέρτο Μέρχι. Μόνο στα Γκραν Πρι Ρωσίας  και Άμπου Ντάμπι οδήγησε εκ νέου ο Μέρχι επειδή ο Ρόσι είχε υποχρεώσεις στο GP2. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί οδηγοί Φόρμουλα 1
Σβέρε Μάγκνους της Νορβηγίας

Ο **Σβέρε Μάγκνους της Νορβηγίας**, Νορβηγικά: *Sverre Magnus av Norge* (γενν. 3 Δεκεμβρίου 2005) είναι το νεότερο παιδί του Διαδόχου Πρίγκιπα Χάακον και τρίτος στη σειρά της γραμμής διαδοχής του Νορβηγικού θρόνου, αμέσως μετά τον πατέρα του και την αδελφή του Πριγκιπισσα Ίνγκριντ Αλεξάνδρα.

## Γέννηση
Γεννήθηκε στις 3 Δεκεμβρίου 2005 στο Πανεπιστημιακό Νοσοκομείο Ρικσοσπιτάλετ του Όσλο, είναι το δεύτερο παιδί του Διαδόχου Πρίγκιπα Χάακον και της Διαδόχου Πριγκίπισσας Μέτε-Μάριτ. Έχει μια μεγαλύτερη αδελφή την Πριγκιπισσα Ίνγκριντ Αλεξάνδρα και ένα μεγαλύτερο ετεροθαλή αδελφό τον Μάριους Μπόργκ Χόιμπι από μια σχέση της μητέρας του.

Στις 4 Μαρτίου 2006 ο Σβέρε Μάγκνους βαφτίστηκε από τον επίσκοπο Όλε Κρίστιαν Κβάρμε στο παρεκκλήσι του Βασιλικού Παλατιού του Όσλο. Νονοί του ήταν ο Έσπεν Χόιμπι (αδελφός της μητέρας του), η Διάδοχος Πριγκίπισσα της Ολλανδίας, ο Τέως Διάδοχος Πρίγκιπας της Ελλάδας, η Ροσάριο Ναδάλ, o Μπιόρν Στανισλάντ και η Μαριάννα Γιέλεστα (φίλοι των γονιών του).

## Τίτλοι
***3 Δεκεμβρίου 2005 - έως σήμερα**: *Η Υψηλότητα* Πρίγκιπας Σβέρε Μάγκνους της Νορβηγίας

### Τιμητικές διακρίσεις
**Νορβηγικές**
* : Μετάλλιο του Ασημένιου Ιωβηλαίου του Βασιλιά Χάραλντ Ε΄

## Πρόγονοι

## Παραπομπές

## Εξωτερικοί σύνδεσμοι
*Official website of the Royal House of Norway
* Video by NRK from the baptism of Prince Sverre Magnus

|-
|colspan=3|**Γραμμή διαδοχής**
|-

|-

Κατηγορία:Οίκος του Γκλύξμπουργκ
Έρικ Β΄ της Νορβηγίας

Ο **Έρικ Β΄ της Νορβηγίας** ή **Έρικ Μάγκνουσον** (νορβηγικά: Eirik Magnusson1268 - 15 Ιουλίου 1299) βασιλιάς της Νορβηγίας (1280 - 1299) ήταν μεγαλύτερος γιος και διάδοχος του Μάγκνους ΣΤ΄ της Νορβηγίας και της συζύγου του Ίνγκεμποργκ της Δανίας. Πήρε τον τίτλο του βασιλιά σε ηλικία 5 ετών (1273) και προοριζόταν να στεφτεί συμβασιλέας μαζί με τον πατέρα του το καλοκαίρι του 1280 αλλά ο Μάγκνους ΣΤ΄ πέθανε πριν πραγματοποιηθεί η τελετή, ο Έρικ στέφτηκε βασιλιάς της Νορβηγίας στο Μπέργκεν το καλοκαίρι του 1280, την περίοδο που ήταν ανήλικος την κηδεμονία του ασκούσε ένα συμβούλιο ευγενών με τη μητέρα του Ίνγκεμποργκ που είχε την εξουσία και μετά την ενηλικίωση του (1282). Στον μικρότερο αδελφό του Χάακον δόθηκε ο τίτλος του "δούκα της Νορβηγίας" και κυβερνούσε από το 1280 κυβερνώντας μια περιοχή γύρω από το Όσλο και στο Σταβάνγκερ στη νοτιοδυτική Νορβηγία υπό την κυριαρχία του Έρικ, η κατοικία του βασιλιά ήταν στο Μπέργκεν.  

## Οικογένεια

Ο Έρικ Β΄ νυμφεύτηκε πρώτα τη Μαργαρίτα των Ντάνκελντ, κόρη του Αλεξάνδρου Γ΄ της Σκωτίας στο Μπέργκεν (1281), αλλά αυτή απεβίωσε δύο χρόνια αργότερα στη γέννα, γεννώντας τη:
* Μαργαρίτα 1283-1290, που έγινε βασίλισσα της Σκωτίας (βασ. 1286-1290). Το τέλος της (14 ετών) οδήγησε στους πολέμους της Σκωτικής ανεξαρτησίας.  

Ο Έρικ Β΄ σύντομα διεκδίκησε το στέμμα της Σκωτίας για λογαριασμό της κόρης του. Ο Έρικ Β΄ νυμφεύτηκε στη συνέχεια την Ισαβέλλα Μπρους, αδελφή του Ροβέρτου Α΄ Μπρους. Έκανε μόνο μία κόρη, την:
* Ίνγκεμποργκ 1297-1357, παντρεύτηκε τον Βάλντεμαρ των Μπγιέλμπο δούκα της Φινλανδίας (1312) και έγινε δούκισσα του Έλαντ. 

## Πόλεμοι με τη Δανία

O Έρικ Β΄ συμμετείχε στη συνέχεια στον πόλεμο των παρανόμων (1287 - 1295) στον οποίο ο Έρικ διεκδικούσε τα δικαιώματα του στον θρόνο της Δανίας για λογαριασμό της μητέρας του, συμμάχησε με μια σειρά από δυσαρεστημένους Δανούς ευγενείς (1287) με πρωταγωνιστές τον Γιάκομπ Νίλσεν, κόμη του Άλλαντ και του Στίγκ Άντερσεν Ιβίντ οι οποίοι είχαν επικηρυχτεί για τη δολοφονία του Έρικ Ε΄ της Δανίας. Ο Έρικ Β΄ της Νορβηγίας έδωσε άσυλο στους Δανούς επικηρυγμένους και οδήγησε έναν μεγάλο Νορβηγικό στόλο εναντίον της Δανίας απειλώντας την Κοπεγχάγη (1289), έγιναν περισσότερες επιθέσεις του ναυτικού στη Δανία (1290, 1293) μέχρι την εποχή που κλείστηκε ειρήνη (1295). 
Πέθανε χωρίς γιους και τον διαδέχθηκε ο μικρότερος αδελφός του Χάακον Ε΄ της Νορβηγίας, τάφηκε στον καθεδρικό ναό του Μπέργκεν ο οποίος καταστράφηκε (1531).  

## Παραπομπές



## Εξωτερικοί σύνδεσμοι

*Μαργαρίτα Έρικσνταττερ
*Ισαβέλλα Μπρους
*Έρικ Μάγκνουσον

Κατηγορία:Βασιλείς της Νορβηγίας
Κατηγορία:Οίκος του Σβερ
Γιούττα της Δανίας

Η **Γιούττα της Δανίας** ή **Ιουδήθ της Δανίας** (1246 - 1286/1295 ) ήταν τρίτη κόρη του του Ερρίκος Δ΄ της Δανίας και της συζύγου του Γιούττας της Σαξονίας, μεγαλύτερες αδελφές της ήταν η Σοφία της Δανίας, βασίλισσα της Σουηδίας και η Ίνγκεμποργκ της Δανίας, βασίλισσα της Νορβηγίας, μικρότερη αδελφή της ήταν η Αγνή της Δανίας, ήταν μέλος του Οίκου του Έστριντσον και ερωμένη του γαμπρού της Βάλντεμαρ της Σουηδίας. 

Το 1250 που δολοφονήθηκε ο πατέρας της η Γιούττα ήταν μόλις 4 ετών και η μητέρα της παντρεύτηκε σε δεύτερο γάμο της τον κόμη Μπουσάρ Η΄ του Ρόζεμπουργκ ο οποίος διεκδικούσε και τον τίτλο του βαγδράβου του Βραδεμβούργου, οι δυο μεγαλύτερες αδελφές της παντρεύτηκαν βασιλιάδες αντίθετα η Γιούττα και η μικρότερη αδελφή της Αγνή πιέστηκαν να γίνουν μοναχές στη μονή της Αγίας Αννέτας στο Ροσκίλντε αλλά ποτέ δεν συμπάθησαν τη μοναχική ζωή. Το 1269 η αδελφή τους Σοφία της Σουηδίας η οποία έκανε επίσκεψη στον τάφο του πατέρα της επισκέφτηκε και τις αδελφές της, αργότερα δραπέτευσαν για τη Σουηδία (1272) οπου η αδελφή τους Σοφία και ο αδελφός της Βάλντεμαρ τις δέχτηκαν στην αυλή τους, η Γιούττα έγινε ερωμένη του ίδιου του γαμπρού της με αποκορύφωμα τη γέννηση του γιου του Έρικ (1273).  Το αμάρτημα ήταν θανάσιμο λόγω της μοιχείας και λόγω της συγγένειας γι'αυτό η Γιούττα επέστρεψε στη μονή όπου έμεινε μέχρι τον θάνατο της ενώ ο Βάλντεμαρ πραγματοποίησε προσκύνημα στη Ρώμη για να ζητήσει συγχώρεση απο τον πάπα. Η αδελφή της Σοφία σε τραγική κατάσταση ακούστηκε οτι είπε : *"Δεν πρόκειται να γίνω ποτέ καλά από τη λύπη μου, καταραμένη η μέρα που τη δέχτηκα στη Σουηδία"*,  αργότερα όταν εκθρονίστηκε ο Βάλντεμαρ τον χώρισε. Ο πρώτος ξάδελφος της Έρικ Ε΄ της Δανίας αρνήθηκε να παραχωρήσει στη Γιούττα και στη μικρότερη αδελφή της Αγνή τα κληρονομικά τους δικαιώματα στον θρόνο της Δανίας. 

## Παραπομπές



## Πηγές

*Cawley, Charles, SWEDEN KINGS, Medieval Lands
*Christer Öhman (Swedish): Helgon, bönder och krigare. Berättelser ur den svenska historien (Saints, farmers and warriors. Stories from the history of Sweden)

Κατηγορία:Οίκος των Έστριντσεν
Κόναν Ο' Μπράιεν

Ο **Κόναν Κρίστοφερ Ο'Μπράιεν** (**Conan Christopher O'Brien**, 18 Απριλίου 1963) είναι Αμερικανός τηλεπαρουσιαστής, κωμικός και τηλεοπτικός παραγωγός. Είναι περισσότερο γνωστός για την παρουσίαση διάφορων βραδινών talk shows. Το 2010 μέχρι το 2021 παρουσίαζε την εκπομπή *[[Conan]]* στο καλωδιακό κανάλι TBS.https://www.npr.org/2021/06/24/1009587267/conan-obrien-ends-tbs-show-leaves-late-night Ο Κόναν Ο' Μπράιεν γεννήθηκε στο Μπρούκλιν της Μασαχουσέτης, και μεγάλωσε σε μια ιρλανδική καθολική οικογένεια. Υπηρέτησε ως πρόεδρος στο The Harvard Lampoon ενώ σπούδαζε στο Πανεπιστήμιο του Χάρβαρντ και έγραφε για την κωμική σειρά σκίτσων *Not Necessarily the News*.

Αφού έγραψε για διάφορες κωμωδίες στο Λος Άντζελες, εντάχθηκε στην ομάδα των σεναριογράφων του *[[Saturday Night Live]]*. Ο Ο'Μπράιεν ήταν σεναριογράφος και παραγωγός της σειράς κινουμένων σχεδίων *[[The Simpsons]]* για δύο σεζόν, μέχρι που του ανατέθηκε από το NBC να πάρει την θέση του Ντέιβιντ Λέτερμαν ως οικοδεσπότης του *Late Night* το 1993. Ο Ο'Μπράιεν, καθώς ήταν άγνωστος στο κοινό, έλαβε δυσμενείς κριτικές κατά την αρχή της θητείας του ως παρουσιαστής του *Late Night* και τον πρώτο καιρό η εκπομπή κινδύνευε συνεχώς με κόψιμο. Η εκπομπή γενικά βελτιώθηκε με την πάροδο του χρόνου και ήταν σε υψηλή εκτίμηση από το κοινό ιδιαίτερα κατά τη στιγμή της αναχώρησής του το 2009. Στη συνέχεια, Ο'Μπράιεν μετεγκαταστάθηκε από τη Νέα Υόρκη στο Λος Άντζελες για να παρουσιάσει την δική του ενσάρκωση του *The Tonight Show* για επτά μήνες εώς ότου μια διαμάχη στο τηλεοπτικό δίκτυο NBC προκάλεσε την αλλαγή του οικοδεσπότη της εκπομπής το 2010.

Είναι γνωστός για το αυθόρμητο στυλ παρουσίασής του, το οποίο έχει χαρακτηριστεί ως "αδέξιο, αυτοσαρκαστικό χιούμορ". Οι βραδινές εκπομπές του Ο'Μπράιεν συνδυάζουν το "ακατάλληλο και εκκεντρικό με πιο κομψές, αφηγηματικές ταινίες μικρού μήκους (εξωτερικά γυρίσματα εκτός στούντιο)". Από το 2010 παρουσιάζει την εκπομπή *Conan *ενώ έχει παρουσιάσει και άλλες εκδηλώσεις, όπως τα Βραβεία Έμμυ και το *Χριστούγεννα στην Ουάσινγκτον*. Ο Ο' Μπράιεν έχει γίνει το θέμα ενός ντοκιμαντέρ, με τίτλο *[[Conan O'Brien Can't Stop]]* (2011) και ήταν, επίσης, ο παρουσιαστής μιας κωμικής παράστασης η οποία έκανε περιοδεία σε 32 πόλεις.

Μετά την αποχώρηση του Ντέιβιντ Λέτερμαν, στις 20 Μαΐου 2015, ο Ο'Μπράιεν έγινε ο πιο μακροχρόνιος οικοδεσπότης βραδινών talk shows, με θητεία 22 χρόνων.

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κόρντισεπς

Το **Κόρντισεπς** (επιστ. ονομ.: ***Cordyceps***· ΔΦΑ: ) είναι ένα γένος ασκομυκήτων, που περιλαμβάνει περίπου 400 είδη. Όλα τα είδη Cordyceps είναι ενδοπαρασιτοειδή, παρασιτικά κυρίως σε έντομα και άλλα αρθρόποδα (ως εκ τούτου είναι εντομοπαθογόνοι μύκητες). Ορισμένα είναι παρασιτικά σε άλλους μύκητες. Μέχρι πρόσφατα, το γνωστότερο είδος του γένους ήταν το *Cordyceps sinensis*, , που για πρώτη φορά καταγράφηκε ως *yartsa gunbu* σε θιβετιανό κείμενο του 15ου αιώνα του Νυάμνυι Ντόρτζε (Nyamnyi Dorje), *Ένας Ωκεανός με Αφροδισιακές Ιδιότητες*.  

Το γενικό όνομα *Cordyceps* προέρχεται από την ελληνική λέξη «κορδύλη», που σημαίνει ρόπαλο, και το λατινικό -ceps, που σημαίνει «κεφάλι». Αρκετά είδη Cordyceps θεωρούνται φαρμακευτικά μανιτάρια στις κλασικές ασιατικές φαρμακολογίες, ανάμεσά τους στα παραδοσιακά κινεζικά και θιβετιανά φάρμακα.

Το γένος έχει παγκόσμια κατανομή και τα περισσότερα από τα περίπου 400 είδη έχουν περιγραφεί από την Ασία (κυρίως Νεπάλ, Κίνα, Ιαπωνία, Μπουτάν, Κορέα, Βιετνάμ και Ταϊλάνδη). Τα είδη *Cordyceps* απαντώνται άφθονα σε διάφορες ποικιλίες σε υγρά εύκρατα και τροπικά δάση.

## Φαρμακολογία
Ορισμένα είδη Cordyceps είναι πηγές βιοχημικών ουσιών με ενδιαφέρουσες βιολογικές και φαρμακολογικές ιδιότητες, όπως η κορδισεπίνη (cordycepin). Η αναμόρφωση του *C. subsessilis* ήταν η πηγή της κυκλοσπορίνης -ενός ανοσοκατασταλτικού φαρμάκου χρήσιμου σε μεταμοσχεύσεις ανθρώπινων οργάνων, καθώς αναστέλλει την απόρριψη . Η φινγκολιμόδη (fingolimod), σφιγγολιπίδιο που χρησιμοποιείται για την θεραπεία της σκλήρυνσης κατά πλάκας, είναι τροποποιημένη μυριοκίνη που απομονώθηκε από το *Isaria sinclairii*, την τελεομορφική αναπαραγωγική φάση του *Cordyceps sinclairii*. 

## Παραπομπές σημειώσεις


## Φωτοθήκη

File:Cordyceps.jpg|Η ανάπτυξη του *Cordyceps*
File:Cordycepsmilitaris.jpg|*Cordyceps militaris*
File:Puppenkernkeule.jpg|*Cordyceps militaris*
File:Cordyceps ophioglossoides 02.JPG|*Cordyceps ophioglossoides*


## Εξωτερικοί σύνδεσμοι

*An Electronic Monograph of Cordyceps and Related Fungi 
*Video on how Cordyceps Infects and Kills Ants

Κατηγορία:Ασκομύκητες
Μπάρλα Μεσσηνίας

Η **Μπάρλα** (επίσημη ονομασία) ή ο *Μπάρλας* (συνηθισμένη αναφορά), είναι μικρός παραθαλάσσιος οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

Πολύ γνωστή και δημοφιλής, κυρίως στους κατοίκους της περιοχής, είναι η παραλία του οικισμού, γνωστή ως η *Παραλία του Μπάρλα*.

## Τοποθεσία
Ο οικισμός βρίσκεται νοτιοδυτικά των Γαργαλιάνων και νότια από τον Μάραθο. Είναι πολύ κοντά στις ακτές του Ιονίου Πελάγους και βρίσκεται διαγώνια απέναντι από τη νήσο Πρώτη. Η απόστασή του οικισμού από τους Γαργαλιάνους είναι περίπου 5 χιλιόμετρα και από τον Μάραθο περίπου 4 χιλιόμετρα.

## Ιστορία
Η *Μπάρλα* είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στην τοπική κοινότητα Μαραθοπόλεως και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο μικρός αυτός οικισμός, με βάση την απογραφή του 2011, έχει 50 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, εκτός από ελαιώνες και διάφορες άλλες καλλιέργειες. 
 
## Κτίρια και αξιοθέατα
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Αξιοθέατα για τον οικισμό εκτός από τις παραλίες της ευρύτερης περιοχής, αποτελεί και η νήσος Πρώτη, την οποία έχει αντίκρυ, σε διαγώνια θέα. Στην περιοχή του οικισμού υπάρχουν επίσης τουριστικές εγκαταστάσεις με ενοικιαζόμενα διαμερίσματα.

## Παραλία του Μπάρλα
Σε απόσταση περίπου 4 χιλιομέτρων από τον οικισμό της Μπάρλας, προς τα βορειοδυτικά, βρίσκεται το λιμάνι και οι παραλίες του Μαράθου, ενώ σε απόσταση μερικών μέτρων προς τα δυτικά από τον οικισμό βρίσκεται η *Παραλία του Μπάρλα* η οποία αποτελεί ιδιαίτερο γεωλογικό συνδυασμό αμμώδους και βραχώδους παραλίας με σπηλαιώδη βράχια.

## Δείτε επίσης
* Γαργαλιάνοι
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Γαργαλιάνων

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Πηγάδια Μεσσηνίας

Με την ονομασία **Πηγάδια Μεσσηνίας** μπορεί να αναφέρονται οι εξής οικισμοί:

* Πηγάδια Αβίας Μεσσηνίας, οικισμός της δημοτικής ενότητας Αβίας του Δήμου Δυτικής Μάνης.
* Πηγάδια Γαργαλιάνων Μεσσηνίας, οικισμός της δημοτικής ενότητας Γαργαλιάνων του Δήμου Τριφυλίας.
Πάπας Βίκτωρ Γ΄

Ο πάπας **Βίκτωρ Γ΄** (*Papa Vittore III*, 1027 - 16 Σεπτεμβρίου 1087), που γεννήθηκε με το όνομα Νταουφέριο (Dauferio), ήταν ποντίφηκας από τις 24 Μαΐου 1086 ως το 1087 που απεβίωσε. Διαδέχθηκε τον Γρηγόριο Ζ΄. Επισκιάστηκε από τη δράση και τη φήμη του Δεσιδέριου, ηγουμένου του Μόντε Κασίνο.

Η ασθενής υγεία του τον έκανε αρχικά απρόθυμο να αποδεχθεί την εκλογή του και κατά τη διάρκεια της στέψης του έπεσε σε ασθένεια. Το μόνο γραπτό του έργο είναι οι "Διάλογοι" για τα θαύματα του αγίου Βενεδίκτου της Νουρσία και άλλων αγίων του Μοντεκασίνο. Αρχιεράτευσε για 1 έτος, 3 μήνες και 23 ημέρες· ανακηρύχθηκε *ευλογημένος* (ένα βαθμό πριν το *άγιος*) το 1887.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 11ου αιώνα
Πάπας Ευγένιος Γ΄

Ο πάπας **Ευγένιος Γ΄** (π. 1080 - 8 Ιουλίου 1153), που γεννήθηκε με το όνομα Μπερνάρντο ντα Πίζα, ήταν ποντίφηκας από τις 15 Φεβρουαρίου 1145 ως το 1153 που απεβίωσε. Ήταν ο πρώτος Κιστερκιανός μοναχός που έγινε πάπας. Όταν το 1144 η Έδεσσα έπεσε στους Μουσουλμάνους, προκήρυξε την Β΄ Σταυροφορία, η οποία ήταν η πρώτη αποτυχημένη απόπειρα ανακατάληψης τόπων που είχαν κερδηθεί στην Α΄ Σταυροφορία.

Αρχιεράτευσε για 8 έτη, 4 μήνες και 24 ημέρες. Ανακηρύχθηε *όσιος* (ένα βαθμό πριν το *άγιος*) το 1872 από τον Πίο Θ΄.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 11ου αιώνα
Κατηγορία:Σταυροφορίες
Άντζιτσι

Το **Άντζιτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Γκράντισκα, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί της Γκράντισκα
Κάρολος Ζ΄ της Αγίας Ρωμαϊκής Αυτοκρατορίας

Ο **Κάρολος Ζ΄** (γερμ. *Karl VII.*, 6 Αυγούστου 1697 - 20 Ιανουαρίου 1745) του Οίκου των Βίττελσμπαχ ήταν πρίγκιπας-εκλέκτορας της Βαυαρίας (1726 - 45) και "Άγιος Ρωμαίος" αυτοκράτορας του γερμανικού έθνους. Ήταν ένας μη Αψβούργος ηγεμόνας, που πήρε τον τίτλο αυτόν μετά από τρεις αιώνες, που τον κατείχαν οι Αψβούργοι. Ωστόσο, είχε δεσμούς εξ αίματος και εξ αγχιστείας με αυτούς.

## Τα πρώτα έτη
Ο *Κάρολος Αλβέρτος* γεννήθηκε στις Βρυξέλλες και ήταν το τρίτο παιδί και ο πρωτότοκος (επιζήσας γιος του Μαξιμιλιανού Β΄ Εμμανουήλ της Βαυαρίας και της Θηρεσίας Κυνιγόνδης Σομπιέσκι, κόρης του Ιωάννη Γ΄ της Πολωνίας.

Κατά τη διάρκεια του Πολέμου της Ισπανικής Διαδοχής η οικογένειά του χωρίστηκε και ο ίδιος έζησε πολλά έτη σε κατ' οίκον περιορισμό στην Αυστρία· μόλις το 1715 η οικογένειά του επανενώθηκε. Έπειτα από την ενηλικίωσή του το ίδιο έτος, ξεκίνησε εκπαιδευτικό ταξίδι στην Ιταλία για ένα έτος. Το 1717 υπηρέτησε σε βαυαρικό βοηθητικό σώμα στον Αυστρο-Τουρκικό Πόλεμο του 1716-18. 

Το 1722 νυμφεύτηκε τη Μαρία Αμαλία των Αψβούργων, που είχε γνωρίσει στην Αυλή της Βιέννης. Ήταν η νεαρότερη κόρη του Ιωσήφ Α΄ της Αγίας Ρωμαϊκής Αυτοκρατορίας και της Βιλελμίνης Αμαλίας του Μπράουνσβαϊγκ. Όταν το 1725 μετέβη στις Βερσαλλίες για το γάμο του βασιλιά Λουδοβίκου ΙΕ΄, δημιούργησε καλές σχέσεις με τη γαλλική Αυλή.

Το 1726 ο πατέρας του απεβίωσε και ο Κάρολος έγινε *[[δούκας]] της Βαυαρίας* και *[[πρίγκιπας-εκλέκτορας]] της Γερμανικής Αυτοκρατορίας*. Διατήρησε καλές σχέσεις με τους Αψβούργους συγγενείς του και τη Γαλλία, συνεχίζοντας την πολιτική του πατέρα του. Το 1729 ίδρυσε το Τάγμα των Ιπποτών του Αγίου Γεωργίου και άρχισε την οικοδόμηση του Φρουρίου Ρότενμπεργκ.

## Οικογένεια
Νυμφεύτηκε το 1722 τη Μαρία Αμαλία των Αψβούργων, κόρη του Ιωσήφ Α΄΄της Αγίας Ρωμαϊκής Αυτοκρατορίας, και είχε επτά τέκνα:
* Μαξιμιλιανή Μαρία (1723).
*Μαρία Αντωνία (1724 - 1780), παντρεύτηκε το Φρειδερίκο Χριστιανό της Σαξονίας.
* Θηρεσία Βενεδίκτη (1725 - 1743).
* Μαξιμιλιανός Γ΄ Ιωσήφ (1727 - 1777), Εκλέκτορας της Βαυαρίας.
* *Ιωσήφ Λουδοβίκος* Λέων (1728 - 1733).
* Μαρία Άννα Ιωσηφίνα (1734 - 1776), παντρεύτηκε το Λουδοβίκο Γεώργιο του Μπάντεν-Μπάντεν.
* Μαρία Ιωσηφίνα (1739 - 1767), παντρεύτηκε τον Ιωσήφ Β΄ της Αγίας Ρωμαϊκής Αυτοκρατορίας.

Ο Κάρολος Ζ΄ από την ερωμένη του, Ζοφί Καρολίνε φον Ίνγκελχαϊμ, είχε τέκνο:
* (νόθος) Φραντς Λούντβιχ (1723 - 1780), Κόμης του Χόλσταϊν, νυμφεύτηκε την Άννα Μαρία τσου Λαίβενφελτ (1735 - 1783), κόρη του αδελφού του πατέρα του, Κλήμη Αυγούστου, Αρχιεπισκόπου-Εκλέκτορα της Κολωνίας.
** Μαξιμίλιαν Γιόζεφ, Κόμης του Χόλσταιν, νυμφεύτηκε τη Μαρία Ιωσηφίνα, κόρη του Καρόλου Αλβέρτου Β΄ του Χόενλοε-Βάλντενμπουργκ-Σίλλινγκσφυρστ.

## Πρόγονοι





## Αναφορές


Κατηγορία:Αυτοκράτορες της Αγίας Ρωμαϊκής Αυτοκρατορίας
Κατηγορία:Οίκος του Βίττελσμπαχ
Κολάρο (BDSM)

δεξιά|μικρογραφία|225px|Ένα κολάρο στυλ BDSM που λυγίζει στο πίσω μέρος.
μικρογραφία|Κλειδωμένο κολάρο με λουρί
Στο πλαίσιο του BDSM, ένα **κολάρο** είναι ένα αξεσουάρ οποιουδήποτε υλικού που φοριέται από ένα άτομο γύρω από το λαιμό, για να δείξει την υποτακτική ή την σκλαβική του θέση σε μια σχέση BDSM. Μερικά άτομα διεξάγουν επίσημες τελετές με το κολάρο, οι οποίες θεωρούνται ότι ουσιαστικά επισημαίνουν τη σχέση τους, με παρόμοιο τρόπο όπως μιας τελετής γάμου και το κολάρο να έχει παρόμοια σημασία με ένα γαμήλιο δαχτυλίδι. Η στάνταρ μορφή ενός κολάρου είναι μια μαύρη δερμάτινη λωρίδα γύρω από τον λαιμό, συχνά με μεταλλικούς γάντζους (D-rings) που προστίθενται για να επιτρέπουν τη σύνδεση του λουριού, σχοινιού ή άλλα είδη περιορισμού· αλλά για να είναι πιο διακριτικοί δημοσίως, κάποιοι μπορεί να φορούν ένα συνηθισμένο τσόκερ ή ένα κολιέ με κοσμήματα για τον ίδιο συμβολικό σκοπό.

Τα κολάρα μπορεί να χρησιμοποιηθούν σε παιχνίδια ρόλων που περιλαμβάνουν ερωτική ταπείνωση, επειδή υποδηλώνουν τον χειρισμό και την θέση του άλλου ως κατοικίδιο, ειδικά όταν φοριούνται με λουρί.

## Κατασκευή και εμφάνιση
δεξιά|150px
Το πιο συνηθισμένο υλικό για ένα κολάρο είναι το δέρμα, και πολλοί χρησιμοποιούν κανονικά κολάρα σκύλου με πόρπη. Άλλα υλικά περιλαμβάνουν καουτσούκ, PVC και μέταλλο (συνήθως ανοξείδωτο χάλυβα· ωστόσο, μερικές πηγές προσφέρουν εκδόσεις πολύτιμων μετάλλων). Πολλά κολάρα κατασκευάζονται με διάφορα υλικά και μπορούν επίσης να διακοσμηθούν με ποικίλους τρόπους. Τα κολάρα περιλαμβάνουν συχνά πόρπες, ιμάντες και γάντζους, λουκέτα και άλλα προσαρτήματα.

### Κολάρα λύκου
Ένα κολάρο λύκου είναι ένα κολάρο με μακριά καρφιά, που θεωρούνται διακοσμητικά. Αυτά τα κολάρα χρησιμοποιούνταν κανονικά για την προστασία των σκύλων από τους λύκους, αλλά τα κολάρα λύκου έχουν πια υιοθετηθεί και από την κοινότητα του BDSM. Ωστόσο, τα καρφιά θεωρούνται επικίνδυνα και γι' αυτό τα κολάρα αυτά χρησιμοποιούνται με προσοχή. Ορισμένα κολάρα λύκου έχουν τα καρφιά επικαλυμμένα με πλαστικό για πρόσθετη προστασία.

## Παραπομπές


Κατηγορία:Ερωτικά βοηθήματα
Κατηγορία:BDSM
Θέκλα

Η **Θέκλα** ήταν η πρώτη σύζυγος του βυζαντινού αυτοκράτορα Μιχαήλ Β΄ και μητέρα του αυτοκράτορα Θεόφιλου.

## Οικογένεια
Σύμφωνα με τον Θεοφάνη τον Ομολογητή, η Θέκλα ήταν κόρη ενός αγνώστου ονόματος στρατηγού του Ανατολικού Θέματος, όπου υπηρετούσε ο Μιχαήλ. Από αυτή την άποψη, ο πατέρας της έχει ταυτιστεί με τον γενικό και αργότερα επαναστάτη Βαρδάνη Τούρκο. Ο Μιχαήλ, μαζί με τον Λέων Ε΄ και τον Θωμά τον Σλάβο, ήταν στενοί συνεργάτες του Βαρδάνη, αν και κατά τη διάρκεια της εξέγερσής του το καλοκαίρι του 803, τόσο ο Μιχαήλ όσο και ο Λέων τον εγκατέλειψαν.

Η Θέκλα και ο Μιχαήλ είχαν μόνο ένα γνωστό γιο, τον αυτοκράτορα Θεόφιλο. Η ύπαρξη μιας κόρης που ονομάζεται Ελένη είναι δυνατή, αλλά υπάρχει μια αντίφαση μεταξύ διαφορετικών πηγών. Η Ελένη είναι γνωστή ως η σύζυγος του Θεόφοβου, ένας πατρίκιου που εκτελέστηκε το 842 για συνωμοσία για να κερδίσει το θρόνο για τον εαυτό του. Ο Γεώργιος Αμαρτωλός και ο Θεοφάνης τον αναφέρουν ότι παντρεύτηκε την αδελφή της αυτοκράτειρας Θεοδώρας. Ο Ιωσήφ Γενέσιος καταγράφει ότι ο Θεόφοβος παντρεύτηκε την αδελφή του αυτοκράτορα Θεόφιλου. Εάν η Ελένη ήταν κουνιάδα ή αδελφή του Θεόφιλου παραμένει, λοιπόν, ασαφές.

## Αυτοκράτειρα
Το 820, ο Λέων Ε΄ κατηγόρησε τον πρώην σύντροφό του Μιχαήλ ότι συνωμοτούσε εναντίον του. Ο Μιχαήλ φυλακίστηκε, αλλά οι συνωμότες συν αυτώ οργάνωσαν τη δολοφονία του Λέοντα στην Αγία Σοφία τα Χριστούγεννα του 820. Ο Λέων μπήκε στον καθεδρικό ναό άοπλος και έτσι δεν κατάφερε να υπερασπιστεί τον εαυτό του. Ο Μιχαήλ τον διαδέχτηκε ως αυτοκράτορας με τη Θέκλα να γίνεται η νέα αυτοκράτειρα.

Ο ρόλος της ως Αυγούστας ήταν σύντομος και ασήμαντος. Πέθανε γύρω στο 823. Ο Μιχαήλ παντρεύτηκε την Ευφροσύνη, κόρη του Κωνσταντίνου ΣΤ΄.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 9ου αιώνα
Κιτμπούκα (αποσαφήνιση)

Το όνομα** Κιτμπούκα **ή **Κιτμπούγκα **μπορεί να αναφέρεται: 
* Αλ-Αντίλ Κιτμπούγκα (πέθανε το 1297), Μαμελούκος Σουλτάνος της Αιγύπτου που κυβέρνησε από το 1294 έως το 1296
* Κιτμπούγκα (πέθανε το 1260), Μογγόλος υπολοχαγός του Χουλάγκου Χαν
Ουζμπεκικός

Το επίθετο **Ουζμπεκικός** μπορεί να αναφέρεται:
* Κάποιος, ή κάτι που σχετίζεται με το Ουζμπεκιστάν
* Ουζμπέκοι, μια εθνοτική ομάδα
* Ουζμπέγκ Χαν (1282-1341), ο χάνος της Χρυσής Ορδής της Μογγολικής Αυτοκρατορίας
* Ουζμπεκική γλώσσα
* Ουζμπεκική κουζίνα
* Ουζμπεκικός πολιτισμός